Kao i svaki učenik, volio sam školu. Sve što nisam volio tada, drago mi je danas. Neke pojedinosti pomogle su mi zavoljeti je jako i još jače. Inače cijeli život stvari gledam kroz lijepe naočale, a ono manje lijepo teško povjerujem da se uopće dogodilo. Srećković!

 Jedna od brojnih ne lijepih nego predivnih stvari bila je što nam je učitelj fizike i tehničkog dao voziti se na svom motoru. Samo probni krug oko škole, ali velik kao autoput Zagreb – Split. Makina je imala 50 kubika i razvijala nevjerojatnu brzinu od 53 km/h. Ako si imao suputnicu, mislio si da juriš 280. Takav jedan veliki trenutak ovjekovječila je foto grupa moje škole, čiji sam bio član, a vodio ju je pogodite……isti onaj učitelj. Da je učitelj živ, još bih bio član njegove foto grupe… I jesam. To se zove uspomena.